53. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 616    της 7/20 Σεπτ. 1968 (ΦΕΚ Α΄ 208) Περί τοξικολογικής κατατάξεως σκευασμάτων τινων φυτοφαρμάκων και μέτρων επί της κυκλοφορίας και χρήσεως ετέρων. Λαβόντες υπ’ όψιν: α)Τα εδάφ. στ΄ και ιθ΄ του άρθρ. 32 και το εδάφ. 2 του άρθρ. 59 του Νόμ. 2147/52 «περί προλήψεως και καταστολής των ασθενειών και εχθρών των φυτών και περί οργανώσεως της Φυτοπαθολογικής Υπηρεσίας». β)Το άρθρ. 33 του αυτού ως άνω Νόμου εν συνδυασμώ μετά του άρθρου μόνου του από 25.7.1956 Β.Δ/τος (ΦΕΚ 152/Α/1956) «περί εφαρμογής των διατάξεων ελέγχου κυκλοφορίας των οικιακών εντομοκτόνων του Νόμ. 2147/52». γ)Το υπ’ αριθ. 143/23.2.67 Β.Δ/μα (ΦΕΚ 30/Α/4.3.67) «περί μέτρων εισαγωγής και χρησιμοποιήσεως γεωργικών τινων φαρμάκων» ως και το υπ’ αριθ. 10/30.12.67 Β.Δ/μα (ΦΕΚ 5/Α/12.1.68) «περί καθορισμού πινάκων τοξικότητος και υποχρεωτικής κυκλοφορίας των γεωργικών φαρμάκων εις εγκεκριμένην συσκευασίαν». δ)Τας γνωμοδοτήσεις της Επιτροπής Ελέγχου Γεωργικών Φαρμάκων του άρθρ. 32 του ως άνω Νόμου, περί ων τα 453/29.2.68, 454/14.3.68, 455/28.3.68, 457/14.5.68 458/6.6.68 πρακτικά αυτής. ε)Τα υπ’ αριθ. 436/1968 και 479/1968 πρακτικά του Συμβουλίου Επικρατείας. Προτάσει του Ημετέρου επί της Γεωργίας Υπουργού, αποφασίζομεν και διατάσσομεν: ΄Αρθρ.1.-Κατατάσσονται τοξικολογικώς σκευάσματα γεωργικών φαρμάκων αναλόγως της περιεκτικότητός των εις δραστικήν ουσίαν και τίθενται οι έναντι εκάστου περιορισμοί ως ακολούθως:                      Δραστική ουσία του            Περιεκτικότης επί    Κατηγορία                        σκευάσματος                         τοις %                 τοξικότητος 1.METHYL PARATHION α)20% και άνω Ι β)κάτω του 20% ΙΙ   2.ISOLAN α)10% και άνω Ι β)κάτω του 10% ΙΙ 3.MECARBAM α)40% και άνω Ι β)κάτω του 40% ΙΙ 4.Θειϊκόν θάλιον α)1% και άνω Ι β)κάτω του 1% ΙΙ 5.CLOFROPHACINONE α)1% και άνω Ι β)κάτω του 1% Ι 6.ANILIX Οιασδήποτε  περιεκτικότητος ΙΙΙ   (25% C.P.A.S   25% B.C.P.E.) Εξαιρέσεις ή περιορισμοί Απαγορεύεται η εισαγωγή και κυκλοφορία σκευασμάτων υπό μορφήν κόνεων ως και υγρού περιεκτικότητος άνω του 40%. Υποχρέωσις αναγραφής επί της συσκευασίας της ονομασίας ΜΕΘΥ ΛΟΠΑΡΑΘΕΙΟΝ. Απαγορεύεται η εισαγωγή και κυκλοφορία σκευασμάτων ISOLAN περιεκτικότητος ανωτέρας του 20%. Οι εκ της ως άνω κατατάξεως προκύπτοντες περιορισμοί εις την συσκευασίαν, κείμενον ετικέττας κλπ. τίθενται εν ισχύϊ εντός εξαμήνου από της δημοσιεύσεως του παρόντος. (Μετά τη σελ. 410,06(δ) Σελ. 410,061 Τεύχος 768-Σελ. 61 ΄Αμυνα κατά των ασθενειών των Φυτών 16.Ε.β.53 16.Ε.β.53 ΄Αμυνα κατά των ασθενειών των Φυτών ΄Αρθρ.2.-Απαγορεύεται: α)Η χρησιμοποίησις σκευασμάτων DIELDRIN επί των οπωροφόρων από της ανθήσεως μέχρι της συγκομιδής ως και επί του φυλλώματος των κηπευτικών. Κατ’ εξαίρεσιν επιτρέπεται η επί του φυλλώματος των γεωμήλων χρησιμοποίησις δια την καταπολέμησιν του εντόμου LEPTINOTARSA DECEMLINEATA SAY. β)Η χρησιμοποίησις σκευασμάτων αρσενικού μολύβδου και οργανικών ενώσεων υδραργύρου επί των Μηλοειδών μετά την πτώσιν των πετάλων. ΄Αρθρ.3.-Κατά τροποποίησιν της διατάξεως του άρθρ. 3 του υπ’ αριθ. 10/30.12.67 Β.Δ/τος επιτρέπεται η εισαγωγή, κυκλοφορία, πώλησις και παντοειδής διάθεσις των κάτωθι σκευασμάτων φυτοφαρμάκων εις συσκευασίας μεγίστου καθαρού περιεχομένου ως ακολούθως: α)Μέχρις 25 χιλιογράμμων ή λίτρων τα σκευάσματα DDT 10% κόνις επιπάσεως, COTTON DUST 3-10-40 κόνις επιπάσεως, νηματοκτόνα και λοιπά καπνογόνα σκευάσματα χρησιμοποιούμενα δια την καταπολέμησιν εχθρών και ασθενειών εδάφους. β)Μέχρι 15 χιλιογράμμων ή λίτρων οι δενδροκομικοί πολτοί μετά D.N.O.C. ή μετά παραθείου ή ετέρου εντομοκτόνου εις περιεκτικότητα μικροτέραν του 5%. γ)Προκειμένου περί φυτοφαρμακευτικών επεμβάσεων αίτινες δυνάμει των διατάξεων του άρθρ. 6 του Β.Δ. 143/23.2.67 (ΦΕΚ 30/Α/9.3.67) ενεργούνται υποχρεωτικώς υπό την υπεύθυνον επίβλεψιν τεχνικών (γεωπόνων ή χημικών) τα χρησιμοποιούμενα σκευάσματα δύνανται να φέρωνται και εις συσκευασίαν μεγαλυτέραν του επιτρεπομένου μεγίστου ορίου άνευ όμως εξαιρέσεως ως προς το όριον του ελαχίστου περιεχομένου ως και των κατά περίπτωσιν ενδείξεων, προστιθεμένης και της τοιαύτης περί της ειδικής υπό την υπεύθυνον επίβλεψιν χρήσεως του σκευάσματος. δ)Το ελάχιστον του καθαρού περιεχομένου ως και η αναγραφή επί της ετικέττας των επιβαλλομένων ενδείξεων βάσει της κατηγορίας τοξικότητος αυτών παραμένουν ως εις τα άρθρ. 2, 3 και 4 του υπ’ αριθ. 10/30/12/67 Β.Δ/τος ορίζονται. Δια τας ενδείξεις τοξικότητος συσκευασιών καθαρού περιεχομένου άνω του ενός χιλιογράμμου ή λίτρου ορίζονται γράμματα κεφαλαία παχέα ή ημίμαυρα ελαχίστου μεγέθους ΣΤ΄ 16, μεγέθους δε νεκροκεφαλής και πλαισίου, δι’ ας περιπτώσεις απαιτούνται ταύτα, ανάλογον του των γραμμάτων. Η ισχύς των ως άνω άρθρ. 2 και 3 άρχεται από της δημοσιεύσεως του παρόντος. ΄Αρθρ.4.-Από της δημοσιεύσεως του παρόντος τίθενται εν ισχύϊ άπασαι αι διατάξεις περί ελέγχου κυκλοφορούντων γεωργικών φαρμάκων περί ων τα άρθρ. 14, έως και 42 του Νόμ. 2147/52 δια τας πάσης φύσεως τρωκτικοκτόνα φυτοφαρμακευτικά σκευάσματα χρησιμοποιούμενα είτε δια γεωργικήν είτε δι’ οικιακήν χρήσιν. Δια τα τυχόν άνευ αδείας κυκλοφορούντα τοιαύτα τίθεται τετράμηνος από της δημοσιεύσεως του παρόντος προθεσμία εντός της οποίας δέον οι υπεύθυνοι πωληταί ή παρασκευασταί να συμμορφωθούν προς τας προμνησθείσας διατάξεις. ΄Αρθρ.5.-Επί της ετικέττας των εντομοκτόνων οικιακής χρήσεως, φερομένων εις συσκευασίας αυτομάτου εκτοξεύσεως (AEROSOLS), δέον όπως αναγράφηται από 1.1.1969 το καθαρόν περιεχόμενον τούτων κατά βάρος εις χιλιόγραμμα ή γραμμάρια και ουχί κατ’ όγκον, ανεξαρτήτως χρόνου εκδόσεως ή ανανεώσεως της αδείας κυκλοφορίας των. Εις τον αυτόν επί της Γεωργίας Υπουργόν, ανατίθεμεν την δημοσίευσιν και εκτέλεσιν του παρόντος.

[Source: greek_legal_code_raptarchis | Tokens: 4869]